Baldan Von Baldric

Von Baldric com a capità de la Guàrdia d'Estaón.

### Afiliació

Guàrdia de la Roca, Ciutat d'Estaón, Regne d'Argos, Guàrdia de les Clavegueres (prèviament), Guàrdia dels camins (prèviament).

## Off-role

### Campanya

L'Escut d'Argos

**Baldan Von Baldric** (Estaón, 2546) va ser un capità de la Guàrdia de la Roca d'Estaón durant els esdeviniments de *L'escut d'Argos.* Va encapçalar la investigació de la mort del mercader Talvon Von Rackdos.

## Història

### Primers anys

Baldan va néixer a la ciutat d'Estaón, Argos. La seva família era noble, tot i que de caràcter menor i molt endeutada.

Els seus pares foren Zanaver Von Baldric (2500-2560) i Araora Von Baldric (2514-2564). Va ser fill únic. Malgrat les dificultats econòmiques Baldan va rebre la millor educació possible, assistint a les escoles destinades als nobles. Els seus pares van haver de vendre vàries propietats per pagar aquesta educació i pagar els deutes que arrossegaven d'antigues generacions.

De petit ja va destacar per la seva intel·ligència i per la seva afició als monstres que poblaven els boscos d'Argos. Amb l'edat de 14 anys va perdre el seu pare, fet que va marcar l'adolescència de Baldan. Dos anys després, i gràcies a les bones relacions amb la poderosa i influent família Laiak, va ingressar a l'acadèmia militar d'Estaón destinada a formar els oficials de l'exèrcit.

### Carrera militar a la Guàrdia dels Camins

Amb divuit anys Baldan Von Baldric va acabar el servei militar i va ingressar com a Caporal a la Guàrdia dels Camins. Amb només dos anys, va ser ascendit a capità per la seva eficàcia en les missions als boscos i camins d'Argos.

### Família

Baldan Von Baldric es va casar amb Lena Laiak l'any 2566, traslladant-se a una de les mansions més grans de la ciutat d'Estaón a l'edat de 20 anys. Havia passat de viure humilment en un barri mercader a conviure amb l'elit d'Estaón. La seva carrera militar era impecable i la seva joventut feia pensar que arribaria molt lluny en la carrera militar.

### Crisi i desterrament a la Guàrdia de les Clavagueres

Uns fets desconeguts en la Guàrdia dels Camins van provocar una gran crisi en la vida de Baldan Von Baldric. Va ser expulsat de la Guàrdia dels Camins i obligat exiliar-se del país per "males pràctiques". Finalment però, va poder evitar aquesta condemna si acceptava formar part de la Guàrdia de les Clavegueres com a Caporal. La seva esposa Lena, va convèncer al seu influent pare per tal de "salvar" la vida de Baldan. El desterrament a les clavegueres va durar aproximadament tot l'any 2569. En aquest període, Baldan i Lena van haver de traslladar-se altre cop al barri mercantil d'Estaón perquè la família Laiak considerava a Von Baldric un proscrit. Per altra banda, un incendi a la casa dels Baldric provocà la tràgica mort de Lena Laiak. Aquest fet marcà profundament el caràcter de Baldan, essent molt reservat pel que fa a la seva vida privada.

### Ressurgiment a la Guàrdia de la Roca

A finals de l'any 2569 Baldan va acabar el seu desterrament i ingressà a la Guàrdia de la Roca, tot just pocs dies després del tràgic incendi. Gràcies a la seva eficàcia, va poder ascendir a Capità. La sonada incorporació del mitgerol Anthal com a Caporal a la Guàrdia de la Roca l'any 2571 va comportar gran rebombori a tots els estaments militars d'Argos. Aquest fet va comportar l'estancament del capità, que des de llavors va rebre encàrrecs menors fins que li van encomanar la investigació de la mort del mercader Talvon Von Rackdos.

## Off-role

De tots els personatges de la campanya principal de 4d6, Von Baldric és l'únic que es podria dir que personifica fidelment al seu jugador, en Marc Arrey, qui posa la seva ànima en viure com ell mateix faria a Aerdeh'ner.